cyanic-selkie/wikianc huggingface dataset:
ฟ้า (ภาพยนตร์ไทย)
เบื้องหลังและคำวิจารณ์
ซึ่งในหลายปีต่อมา วิชช์ ก็ได้สร้างภาพยนตร์ฮอลลีวู้ดในเรื่อง Ballistic: Ecks vs. Sever ซึ่งเป็นภาพยนตร์ในแนวแอ๊คชั่นเช่นเดียวกัน ได้รับการวิจารณ์จากนักวิจารณ์ชาวต่างประเทศให้เป็นภาพยนตร์ยอดแย่แห่งปี และต่อมาได้รับเลือกให้เป็นภาพยนตร์ยอดแย่ในรอบทศวรรษอีกต่างหาก
ฌอร์ฌ กูตง
ฌอร์ฌ โอกุสต์ กูตง (Georges Auguste Couthon) เป็นนักการเมืองและนักกฎหมายชาวฝรั่งเศส เขาเป็นหนึ่งในสมาชิกสภากงว็องซียงแห่งชาติในช่วงการปฏิวัติฝรั่งเศส นอกจากนี้เขายังได้รับเลือกเป็นหนึ่งในคณะกรรมาธิการความปลอดภัยส่วนรวมและกลายเป็นบุคคลใกล้ชิดของมักซีมีเลียง รอแบ็สปีแยร์ และหลุยส์ อ็องตวน เดอ แซ็ง-ฌุสต์ สองผู้ทรงอำนาจแห่งฝรั่งเศส กูตงเป็นผู้ผลักดันกฎหมายเดือนแพรรียาล (Loi de Prairial) ซึ่งให้อำนาจคณะกรรมาธิการความปลอดภัยส่วนรวมมีอำนาจเชิงตุลาการเพิ่มเข้ามา อันนำไปสู่การกวาดล้าง จับกุม และประหารชีวิตฝ่ายตรงข้ามอย่างมากมายซึ่งเรียกว่าสมัยแห่งความน่าสะพรึงกลัว
หลังรอแบ็สปีแยร์ถูกโค่นล้มโดยการลุกฮือของประชาชน เขาและบรรดาสมาชิกคณะกรรมาธิการความปลอดภัยคนอื่น ๆ ก็ต่างถูกพาตัวไปประหารชีวิตด้วยกิโยตีนในวันที่ 28 กรกฎาคม ค.ศ. 1794 เป็นการปิดฉากสมัยแห่งความน่าสะพรึงกลัว แต่ความวุ่นวายและการปฏิวัติฝรั่งเศสยังดำเนินต่อไป
17551794
สถานีรถไฟวังโพ
สถานีรถไฟวังโพ (Wang Pho Railway Station) เป็นสถานีรถไฟประจำตำอำเภอไทรโยค อยู่ในเส้นทางรถไฟสายใต้ (ช่วงสถานีรถไฟชุมทางหนองปลาดุก - สถานีรถไฟน้ำตก) หรือทางรถไฟสายตะวันตก เป็น 1 ใน 6 สถานีรถไฟของเส้นทางนี้ที่เป็นระดับสถานีชั้น 2 (ชั้น1สถานีรถไฟกาญจนบุรี และสถานีรถไฟที่เหลือเป็นที่หยุดรถไฟและป้ายหยุดรถไฟ) มีจำนวนย่านทางรถไฟ 3 ทาง เป็นทางหลัก 1 ทาง ทางหลีก 2 ทาง ทางตัน 1 ทาง
ประวัติ
สถานีรถไฟวังโพ สร้างในช่วงหลังสงครามโลกครั้งที่2 เปิดใช้งานเดินรถครั้งแรกวันที่ 1 เมษายน พุทธศักราช 2495 หรือคริสต์ศักราช 1952 ในช่วงที่ 2 ของการฟื้นฟูเส้นทางรถไฟสายน้ำตก(หนองปลาดุก-น้ำตก) ระหว่าง สถานีรถไฟกาญจนบุรี - สถานีรถไฟวังโพ ระยะทาง 61 กิโลเมตร โดยในช่วงนี้มีสะพานเหล็กข้ามแม่น้ำแควใหญ่ สะพานเลียบแม่น้ำแควน้อย และภูเขาถ้ำกระแซ ที่เป็นอุปสรรคสำคัญในการฟื้นฟูในช่วงเส้นทางนี้ เป็นสถานีประจำอำเภอไทรโยค
เที่ยวไป
มีจำนวน 5 ขบวน หยุดสถานี 4 ขบวน
เที่ยวกลับ
มีจำนวน 4 ขบวน หยุดสถานี 3 ขบวน
พม่ารำลึก
พม่ารำลึก (Burmese Days) เป็นนวนิยายที่เขียนโดยจอร์จ ออร์เวลล์ ตีพิมพ์ครั้งแรกในเดือนตุลาคม ค.ศ. 1934 ฉากในเรื่องคือประเทศพม่าช่วงคริสต์ทศวรรษ 1920 ซึ่งในขณะนั้นพม่าเป็นอาณานิคมของอังกฤษ
ระหว่าง ค.ศ. 1922–1927 ออร์เวลล์รับราชการเป็นตำรวจอาณานิคมอินเดียในพม่า และย้ายไปประจำอยู่หลายเมือง ทำให้เขามีโอกาสได้พบเห็นเรื่องราวต่าง ๆ เมื่อออกจากราชการแล้วไปพำนักที่ปารีส ออร์เวลล์ก็เริ่มร่างโครงเรื่อง และเขียนเสร็จใน ค.ศ. 1933 ในครั้งแรกนิยายเรื่องนี้ถูกปฏิเสธจากหลายสำนักพิมพ์เนื่องจากมีเนื้อหาที่พาดพิงถึงสังคมในยุคนั้น แต่หลังจากการปรับปรุงเนื้อหาบางส่วน สำนักพิมพ์ฮาร์เปอร์ของสหรัฐอเมริกาก็ตีพิมพ์ใน ค.ศ. 1934 ปีต่อมาสำนักพิมพ์ของวิกเตอร์ กัลแลนตส์ (Victor Gollancz) ได้ตีพิมพ์ในสหราชอาณาจักร หลังจากตรวจสอบแล้วว่าไม่ได้พาดพิงถึงบุคคลหรือเหตุการณ์จริง
สำนักงานคณะกรรมการการอุดมศึกษา (ประเทศไทย)
สำนักงานคณะกรรมการการอุดมศึกษา (ย่อว่า สกอ.; Office of the Higher Education Commission, OHEC) เป็นหนึ่งในห้าองค์กรหลัก และอดีตหน่วยงานในสังกัดของกระทรวงศึกษาธิการ มีคณะกรรมการการอุดมศึกษา (กกอ.) ทำหน้าที่ในการดูแลและรับผิดชอบการศึกษาระดับอุดมศึกษา ตั้งอยู่ 328 ถนนศรีอยุธยา แขวงทุ่งพญาไท เขตราชเทวี กรุงเทพมหานคร 10400
ภายหลังการประกาศใช้พระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 และ พระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. 2562 สำนักงานคณะกรรมการการอุดมศึกษาได้ยุติบทบาทลง โดยได้ถ่ายโอนหน้าที่และความรับผิดชอบที่เกี่ยวข้องให้สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ที่จัดตั้งขึ้นใหม่ตั้งแต่วันที่ 2 พฤษภาคม พ.ศ. 2562 เป็นต้นไป
ประวัติ
ช่วงปี พ.ศ. 2507 - 2511 ได้มีการสถาปนามหาวิทยาลัยขึ้นอีก 3 แห่ง คือ
รวมทั้งได้มีการสถาปนาสถาบันขึ้นอีก 1 แห่ง คือ พ.ศ. 2509 สถาปนา สถาบันบัณฑิตพัฒนบริหารศาสตร์
พ.ศ. 2515 มีประกาศคณะปฏิวัติ เมื่อวันที่ 29 กันยายน พ.ศ. 2515 ให้สถาปนา "ทบวงมหาวิทยาลัยของรัฐ" ขึ้น โดยมีรัฐมนตรีเป็นผู้กำกับดูแล ซึ่งรัฐมนตรีคนแรก คือ บุญรอด บิณฑสันต์
พ.ศ. 2517 สถาปนา มหาวิทยาลัยศรีนครินทรวิโรฒ จาก วิทยาลัยวิชาการศึกษา ได้ย้ายสังกัดจาก กระทรวงศึกษาธิการ มาสังกัด ทบวงมหาวิทยาลัย และ สถาบันเทคโนโลยีพระจอมเกล้า ได้ย้ายสังกัดจาก กระทรวงศึกษาธิการ มาสังกัด ทบวงมหาวิทยาลัย ด้วยเช่นกัน
พ.ศ. 2520 ได้มีพระราชบัญญัติเปลี่ยนชื่อ "ทบวงมหาวิทยาลัยของรัฐ" เป็น "ทบวงมหาวิทยาลัย" (อักษรย่อ:ทม) และยกฐานะเป็นทบวงอิสระ ไม่อยู่ในสังกัดสำนักนายกรัฐมนตรี เพื่อให้เกิดความคล่องตัวในการบริหารงาน
พ.ศ. 2546 มีประกาศพระราชบัญญัติระเบียบบริหารราชการกระทรวงศึกษาธิการ พ.ศ. 2546 ทำให้ "ทบวงมหาวิทยาลัย" เปลี่ยนเป็น "สำนักงานคณะกรรมการการอุดมศึกษา" สังกัด กระทรวงศึกษาธิการ
พ.ศ. 2562 มีพระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 ให้ สำนักงานคณะกรรมการการอุดมศึกษา กระทรวงศึกษาธิการ เป็น สำนักงานคณะกรรมการการอุดมศึกษา กระทรวงการอุดมศึกษา วิทยาศาสตร์ วิจัยและนวัตกรรม ตั้งแต่วันที่ 2 พฤษภาคม เป็นต้นไป และให้โอนบรรดากิจการ ทรัพย์สิน สิทธิ หน้าที่ หนี้ ภาระผูกพัน เงินงบประมาณบุคลากรของสำนักงานคณะกรรมการการอุดมศึกษา ซึ่งเป็นส่วนราชการในกระทรวงการอุดมศึกษา วิทยาศาสตร์ วิจัยและนวัตกรรม ไปเป็นของสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
สีประจำสำนักงานคณะกรรมการการอุดมศึกษา
สีประจำสำนักงานคณะกรรมการการอุดมศึกษา ได้แก่ สีม่วง-น้ำเงิน โดย
หน้าที่ ความรับผิดชอบ
สำนักงานคณะกรรมการการอุดมศึกษามีอำนาจหน้าที่และความรับผิดชอบในการศึกษา วิเคราะห์ วิจัย ปัญหาและแนวทางการพัฒนาการอุดมศึกษาและจัดทำข้อเสนอนโยบายและมาตรฐานการอุดมศึกษา จัดทำแผนพัฒนาการอุดมศึกษาให้สอดคล้องกับความต้องการตามแผนพัฒนาเศรษฐกิจและสังคมแห่งชาติ และแผนการศึกษาแห่งชาติและพันธสัญญาที่เป็นไปตามข้อเสนอตกลงระหว่างประเทศ พร้อมทั้งวิเคราะห์ หลักเกณฑ์ และแนวทางการสนับสนุนทรัพยากร จัดตั้ง จัดสรรงบประมาณอุดหนุนสถาบันอุดมศึกษาและวิทยาลัยชุมชนตามหลักเกณฑ์และแนวทางที่กำหนด ตลอดจนเสนอแนะการจัดตั้ง ยุบ รวม ปรับปรุงและยกเลิกสถาบันอุดมศึกษาและวิทยาลัยชุมชน นอกจากนี้ สำนักงานคณะกรรมการการอุดมศึกษายังมีหน้าที่ประสานและส่งเสริมการดำเนินงานพัฒนาทรัพยากรมนุษย์และศักยภาพนักศึกษา รวมทั้งผู้พิการ ผู้ด้อยโอกาส ในระบบอุดมศึกษา และการประสาน ส่งเสริมสนับสนุนการวิจัยเพื่อสร้างองค์ความรู้ใหม่ และเพื่อสนับสนุนการพัฒนาประเทศ รวมทั้งพัฒนาระบบและดำเนินการติดตาม ตรวจสอบและประเมินผลการจัดการอุดมศึกษา และการรวบรวมข้อมูล จัดทำสารสนเทศด้านการอุดมศึกษา และดำเนินงานฝ่ายเลขานุการคณะกรรมการการอุดมศึกษาและคณะกรรมการข้าราชการพลเรือนในสถาบันอุดมศึกษา ตลอดจนปฏิบัติงานอื่นใดตามที่กฎหมายกำหนดให้เป็นอำนาจหน้าที่ของสำนักงานคณะกรรมการการอุดมศึกษา หรือตามที่กระทรวงหรือคณะรัฐมนตรีมอบหมาย
โครงสร้างการแบ่งส่วนราชการสำนักงานคณะกรรมการการอุดมศึกษา
ฮิจิกาตะ โทชิโซ
ฮิจิกาตะ โทชิโซ (土方 歳三 (Hijikata Toshizō) 31 พฤษภาคม ค.ศ. 1835 – 20 มิถุนายน ค.ศ. 1869) เป็นอดีตรองหัวหน้ากลุ่มตำรวจพิเศษ "ชินเซ็งงูมิ" ของรัฐบาลโชกุนโทกูงาวะ ผู้มีสมญานามว่า "รองหัวหน้าปิศาจ" ซึ่งหลังจากรัฐบาลโชกุนโทกูงาวะล่มสลาย เขาได้เข้าร่วมกับกองทัพของสาธารณรัฐเอโซะในการต่อต้านการฟื้นฟูสมัยเมจิจนกระทั่งเสียชีวิตในการรบ  ในแวดวงนักดาบญี่ปุ่นนับถือกันว่าฮิจิกาตะเป็นนักดาบผู้มีพรสวรรค์อันยิ่งใหญ่คนหนึ่ง
ภูมิหลัง
ฮิจิกาตะ โทชิโซ มีชื่อจริง (อิมินะ) ว่า "โยชิโตโยะ" เกิดเมื่อวันที่ 31 พฤษภาคม ค.ศ. 1835 ที่หมู่บ้านอิชิดะ อำเภอทามะ แคว้นมูซาชิ (พื้นที่นครฮิโนะ มหานครโตเกียวในปัจจุบัน) มีพี่น้องร่วมบิดามารดาเดียวกัน 6 คน โดยเขาเป็นคนสุดท้อง  พ่อของเขาเป็นชาวนาผู้ขยันขันแข็ง ซึ่งเสียชีวิตก่อนฮิจิกาตะเกิดได้เพียง 3 เดือน ต่อมาเมื่ออายุได้ 6 ปี แม่ของเขาเสียชีวิตลงอีกคนหนึ่ง ซ้ำร้ายพี่ชายคนโตก็เกิดตาบอด ฮิจิกาตะจึงต้องไปอยู่ในความอุปการะของพี่ชายคนรองและพี่สะใภ้
ในวัยเด็กนั้นฮิจิกาตะมีนิสัยไม่ดีนัก และถูกกล่าวขวัญว่าเป็นคนที่ให้ความสำคัญกับทุกอย่างยกเว้นกับเพื่อนและครอบครัวของตัวเอง นิสัยดังกล่าวของเขาได้เปลี่ยนแปลงไปเมื่อนักดาบอายุ 21 ปีคนหนึ่งจากแคว้นไอซุ ผู้เป็นที่รู้จักจากการต่อต้านกลุ่มนักปฏิรูป ได้ถูกบังคับให้ฆ่าตัวตายโดยการเซ็ปปูกุ (คว้านท้องตัวเอง) เมื่อฮิจิกาตะได้เข้าร่วมงานศพของชายผู้นั้น ปรากฏว่าเขาได้ร้องไห้ให้แก่ผู้ตายต่อหน้าคนอื่นด้วย
ฮิจิกาตะใช้ชีวิตในวัยเด็กอยู่ในร้านขายยาของครอบครัว ขณะเดียวกันก็ใช้เวลาว่างฝึกหัดเพลงดาบด้วยตัวเอง ต่อมาฮิจิกาตะได้พบกับคนโด อิซามิ ผู้สืบทอดเพลงดาบเท็นเน็นริชินรีวรุ่นที่ 4 แห่งโรงฝึกชิเอกัง โดยรู้จักผ่านทางซาโต ฮิโกโงโร พี่เขยของเขาซึ่งเป็นผู้จัดการโรงฝึกแห่งนี้ และได้เข้าเป็นศิษย์ในสำนักดาบชิเอกังเต็มตัวในปี ค.ศ. 1859 ถึงแม้ว่าฮิจิกาตะจะมิได้สำเร็จวิชาดาบเท็นเน็นริชินรีวอย่างสมบูรณ์ แต่กล่าวกันว่าวิชาดาบของที่นี่เป็นพื้นฐานหลักที่ฮิจิกาตะใช้พัฒนาวิชาดาบ "ชินเซ็งงูมิเก็นจุตสึ" ในเวลาต่อมา
ก่อตั้งชินเซ็งงุมิ
ในปี ค.ศ. 1863 ฮิจิกาตะและคนโด อิซามิ ได้ร่วมกันตั้งกลุ่มชินเซ็งงูมิขึ้น โดยคนโดเป็นผู้นำกลุ่มร่วมกับเซริซาวะ คาโมะและนีมิ นิชิกิ ส่วนฮิจิกาตะมีฐานะเป็นหนึ่งในรองหัวหน้ากลุ่ม กลุ่มชินเซ็งงูมิทำงานรับใช้รัฐบาลโชกุนโทกูงาวะในฐานะหน่วยตำรวจพิเศษในนครหลวงเกียวโต ภายใต้การสั่งการของมัตสึไดระ คาตาโมริ ไดเมียวแห่งแคว้นไอซุ ทำหน้าที่ต่อต้านกลุ่มนักปฏิรูปต่าง ๆ
อย่างไรก็ตาม เซริซาวะและนีมิได้เริ่มก่อเรื่องต่อสู้ เมาเหล้าอาละวาด และข่มขู่กรรโชกต่าง ๆ ในนครเกียวโต ซึ่งเป็นจุดเริ่มต้นที่ทำให้กลุ่มชินเซ็งงูมิเสื่อมเสียชื่อเสียง จนกระทั่งมีคนตั้งฉายาในทางลบให้กับกลุ่มว่า "ฝูงหมาป่าแห่งมิบุ" (壬生狼 (miburō)) ฮิจิกะตะพบหลักฐานการก่อเรื่องของนีมิมากพอและได้สั่งให้นีมิคว้านท้องตนเอง หลังจากนั้นไม่นานเซริซาวะและสมาชิกที่อยู่ฝ่ายเขาได้ถูกลอบสังหาร คนโดได้ขึ้นเป็นหัวหน้ากลุ่มชินเซ็งงูมิแต่เพียงผู้เดียว โดยมีฮิจิกาตะและยามานามิ เคซูเกะเป็นรองหัวหน้ากลุ่ม
กลุ่มชินเซ็งงูมิมีสมาชิกเพิ่มขึ้นเป็น 140 คน ซึ่งนอกจากจะเป็นซามูไรแล้วยังมีพ่อค้าและชาวนาจำนวนมากเข้าร่วมเป็นสมาชิกกลุ่มด้วย เพราะเกรงว่าวิถีชีวิตของตนจะถูกคุกคามหากเกิดการล่มสลายของรัฐบาลโชกุนขึ้น กลุ่มชินเซ็งงูมิได้ออกกฎต่าง ๆ ในช่วงที่สถานการณ์ของเกียวโตอยู่ในภาวะตึงเครียด และฮิจิกาตะก็เป็นที่รู้จักจากการบังคับใช้กฎดังกล่าวอย่างเข้มงวด จนกลายเป็นที่มาแห่งสมญานาม "รองหัวหน้าปิศาจ" แม้ในกลุ่มชินเซ็งงูมิเองก็มีการใช้กฎควบคุมวินัยของกลุ่มอันมีชื่อว่า "เคียวกูจูฮัตโตะ"  โดยมีฮิจิกาตะเป็นผู้ควบคุมอย่างเคร่งครัด คนที่ละทิ้งกลุ่มหรือหักหลังกลุ่มจะต้องรับโทษคว้านท้องตัวเองเท่านั้น กฎดังกล่าวได้ถูกนำมาใช้กับยามานามิ เคซูเกะซึ่งเป็นเพื่อนเก่าคนหนึ่งของฮิจิกาตะเนื่องจากเขาได้พยายามออกจากกลุ่มชินเซ็งงูมิในปี ค.ศ. 1865
ดาบคู่ใจของฮิจิกาตะคือ "อิซูมิ โนะ คามิ คาเนซาดะ" (和泉守兼定) เป็นดาบที่ตีขึ้นในยุคเอโดะโดยสุดยอดช่างตีดาบผู้มีชื่อเสียงในยุคนั้น กล่าวกันว่าฮิจิกาตะยังเป็นผู้พัฒนาวิชาดาบสำหรับใช้เป็นแนวทางมาตรฐานการต่อสู้ของกลุ่มชินเซ็งงุมิอันมีชื่อว่า "ชินเซ็งงูมิเก็นจุตสึ" อีกด้วย
ฮิจิกาตะได้เลื่อนเป็นซามูไรระดับฮาตาโมโตะในปี ค.ศ. 1867 พร้อมกันกับสมาชิกหน่วยชินเซ็งงุมิทั้งหมด และได้ยศเป็นขุนนางชั้น "โยริไอกากุ" (寄合格) ในช่วงต้น ค.ศ. 1868
มรณกรรม
หลังจากคนโด อิซามิ หัวหน้ากลุ่มชินเซ็งงูมิยอมจำนนต่อกองทัพในนามของพระจักรพรรดิและถูกประหารชีวิตในวันที่ 17 พฤษภาคม ค.ศ. 1868 (นับตามปฏิทินจันทรคติของญี่ปุ่นคือวันที่ 25 เดือน 4) ฮิจิกาตะจึงกลายเป็นผู้นำกลุ่มชินเซ็งงูมิในการต่อต้านรัฐบาลใหม่ครั้งสุดท้าย หลังจากพักอยู่ที่แคว้นไอซุได้ระยะหนึ่ง เขาจึงนำหน่วยชินเซ็งงุมิไปยังเซ็นได เพื่อสมทบกับกองเรือของเอโนโมโตะ ทาเกอากิ ฮิจิกาตะตระหนักดีว่าสงครามที่เขาเข้าร่วมด้วยนั้นเป็นสงครามที่ไม่มีวันชนะ ครั้งหนึ่งเขาได้กล่าวกับมัตสึโมโตะ เรียวจุง นายแพทย์ในกองทัพนั้นว่า "ข้าไม่ได้เข้าสนามรบเพื่อจะได้ชัยชนะ แต่เพราะหากถึงคราวที่รัฐบาลโทกูงาวะต้องอับปางลง ย่อมเป็นเรื่องน่าละอายหากไม่มีใครสักคนยอมล่มจมไปพร้อมกับรัฐบาลนั้นด้วย นั่นคือเหตุผลว่าทำไมข้าต้องไป ข้าจะสู้ในการศึกที่เยี่ยมยอดที่สุดในชีวิตของข้า เพื่อพลีชีพให้แก่ประเทศนี้"
ในเดือนตุลาคม ค.ศ. 1868 ฮิจิกาตะและโอโตริ เคซูเกะนำกองทัพฝ่ายโทะกุงะวะยึดครองป้อมโกเรียวกากุ (ป้อมดาวห้าแฉก) ในการรบที่ฮาโกดาเตะ และดำเนินการกวาดล้างผู้ต่อต้านในพื้นที่อย่างต่อเนื่อง เมื่อมีการประกาศตั้งสาธารณรัฐเอโซะในเดือนธันวาคมปีเดียวกัน ฮิจิกาตะก็ได้รับการแต่งตั้งให้เป็นรองรัฐมนตรีกระทรวงทหารบก กองทัพฝ่ายพระจักรพรรดิดำเนินการโจมตีเอโซะต่อเนื่องทั้งทางบกและทางทะเล จนกระทั่งเมื่อมาถึงจุดสุดท้ายแห่งความขัดแย้งของการปฏิวัติ ในวันที่ 20 มิถุนายน ค.ศ. 1869 (นับตามปฏิทินจันทรคติของญี่ปุ่นคือวันที่ 11 เดือน 5) ฮิจิกาตะได้เสียชีวิตระหว่างการรบบนหลังม้าจากการถูกกระสุนปืนเข้าที่สำคัญบริเวณด้านหลังส่วนล่างของเขา หลังจากนั้นอีก 1 สัปดาห์ ป้อมโกเรียวกากุก็ตกเป็นของกองทัพฝ่ายพระจักรพรรดิ กองทัพทั้งหมดของสาธารณรัฐเอโซะได้ยอมจำนนต่อรัฐบาลเมจิในที่สุด
ร่างของฮิจิกาตะถูกฝังที่ใดนั้นไม่มีใครทราบแน่ชัด แต่ได้มีการตั้งป้ายหลุมศพของเขาไว้ในบริเวณใกล้เคียงกับสถานีรถไฟฟ้าอิตาบาชิในกรุงโตเกียว โดยอยู่ถัดจากป้ายหลุมศพของคนโด อิซามิ ที่ป้ายจารึกบทกวีลาตายของฮิจิกาตะ ซึ่งเขาได้มอบให้อิชิมูระ เท็ตสึโนซูเกะ ก่อนที่ตนจะเสียชีวิตไม่นาน ใจความว่า
สุชาดา กีระนันทน์
ศาสตราจารย์กิตติคุณ คุณหญิง สุชาดา กีระนันทน์ (15 กุมภาพันธ์ พ.ศ. 2489 — ) ประธานกรรมการอิสระ บริษัท บี.กริม เพาเวอร์​ จำกัด (มหาชน)​อดีตนายกสภาจุฬาลงกรณ์มหาวิทยาลัยและนายกสภาฯ หญิงคนแรกของจุฬาลงกรณ์มหาวิทยาลัย นายกสมาคมสถิติแห่งประเทศไทย, และอดีตอธิการบดีและอธิการบดีจุฬาลงกรณ์มหาวิทยาลัยหญิงคนแรก ประธานคณะกรรมการบริหารทุนจุฬาสงเคราะห์
ประวัติ
สุชาดา กีระนันทน์ สำเร็จการศึกษา พาณิชยศาสตรบัณฑิต เกียรตินิยมอันดับหนึ่ง (เหรียญทอง) จากคณะพาณิชยศาสตร์และการบัญชี จุฬาลงกรณ์มหาวิทยาลัย ในปี 2510 และศึกษาต่อระดับปริญญาโทและปริญญาเอกที่มหาวิทยาลัยฮาร์วาร์ด ในคณะสถิติศาสตร์ สำเร็จในปี 2519
การทำงาน
เคยเป็น Visiting Assistant Professor ภาควิชาสถิติศาสตร์ มหาวิทยาลัยนอร์ทแคโรไลนา สหรัฐอเมริกา และยังเคยดำรงกรรมการการสอบโทเฟลระหว่างปี 2540-2543
สุชาดา กีระนันทน์ ยังเป็นกรรมการอิสระในธนาคารกสิกรไทยอีกด้วย
ชีวิตส่วนตัว
สุชาดาสมรสกับเทียนฉาย กีระนันทน์ อดีตอธิการบดีจุฬาลงกรณ์มหาวิทยาลัย มีบุตรชาย 2 คน คือ เทียนชาต กีระนันทน์ และ เทียนไท กีระนันทน์
ประเทศฟิลิปปินส์ในซีเกมส์ 2015
ประเทศฟิลิปปินส์ ได้เข้าร่วมการแข่งขันกีฬาซีเกมส์ 2015 ณ ประเทศสิงคโปร์ ในระหว่างวันที่ 5-16 มิถุนายน พ.ศ. 2558 (ค.ศ. 2015)
โค ทานิมูระ
โค ทานิมูระ (15 สิงหาคม ค.ศ. 1982 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดพานาโซนิคแพนเธอร์ส
ประวัติ
เริ่มเล่นวอลเลย์บอลในโรงเรียนชิกูโฮะ เป็นระยะเวลา 1 ปีกว่า
ในปี ค.ศ. 2004 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลเวิลด์ลีก เขาได้เข้าร่วมสังกัดพานาโซนิคแพนเธอร์ส ในปี 2005
อรนุช ลาดพันนา
อรนุช ลาดพันนา (ชื่อเล่น: นุช) เป็นนักพากย์หญิงชาวไทย มักพากย์ทั้งนางเอกและนางร้ายในทีมพากย์พันธมิตร รวมทั้งยังเป็นน้องสาวของผู้กำกับชื่อดัง พันนา ฤทธิไกร
ประวัติ
แต่เดิมเธอชื่นชอบเสียงพากย์ของภาพยนตร์ในบริษัท ซีวีดี อินเตอร์เนชั่นแนลเป็นอย่างมาก และใฝ่ฝันว่าอยากจะพากย์อย่างนั้นบ้าง ต่อมา เธอได้เริ่มต้นงานพากย์จากการฝึกพากย์กับ นัยนา ทิพย์ศรี จนกระทั่งวันนึงทีมพันธมิตรขาดคน ปริภัณฑ์ วัชรานนท์ได้โทรชวนมาร่วมงานพากย์ด้วยกัน เธอจึงได้เข้ามาพากย์กับทีมพากย์พันธมิตรตั้งแต่ปี 2542 จนถึงปัจจุบัน
ภาพยนตร์ต่างประเทศ
ภาพยนตร์ค่ายมงคลเมเจอร์ทุกเรื่อง และเอ็มพิคเจอร์ (บางเรื่อง)
อาณาจักรปลาทอง
อาณาจักรปลาทอง เป็นหนังสือส่งเสริมการอ่านแนววิทยาศาสตร์ระดับประถมศึกษาที่กรมวิชาการ กระทรวงศึกษาธิการ จัดทำ โดยให้ ถนัดกิจ ปิณินทรีย์ เป็นผู้เขียน เป็นเรื่องราวการผจญภัยของปลาทองพันธุ์สิงห์วุ้นซึ่งมีชื่อว่า "สิงห์" เป็นตัวละครเอก ดำเนินเรื่องตั้งแต่เกิดจนตาย ถนัดกิจ ปิณินทรีย์ เขียนเรื่องนี้จากประสบการณ์จริงในการเลี้ยงปลาทองในวัยเด็กของตนเอง จึงต้องการที่จะถ่ายทอดประสบการณ์ให้เด็ก ๆ ที่คิดจะเลี้ยงปลาทอง รู้จักธรรมชาติของปลาทอง รู้จักวิธีการเลี้ยงดู และปัญหาต่าง ๆ ที่อาจเกิดขึ้นกับปลาที่เลี้ยง ...
(วีณา อัครธรรม, ปริทัศน์หนังสือดีวิทยาศาสตร์ 88 เล่ม)
โบลว์ฟิช
โบลว์ฟิช (Blowfish) ในวิทยาการเข้ารหัสลับนั้น เป็นการเข้ารหัสวิธีหนึ่งซึ่งใช้วิธีการเข้ารหัสแบบบล็อก (Block Cipher) และคีย์แบบสมมาตร (Symmetric Key) ซึ่งได้รับการออกแบบในปี ค.ศ. 1993 โดยนายบรูค ชไนย์เออร์ (Bruce Schneier) ซึ่งเป็นเจ้าพ่อแห่งวิทยาการเข้ารหัสลับ และการเข้ารหัสแบบ Blowfish นี้ได้รับความนิยมเป็นอย่างยิ่งในการนำมาใช้ทางด้านการเข้ารหัสกับผลิตภัณฑ์ของซอฟต์แวร์ต่าง ๆ ทั้งยังยากต่อการโจมตีและถูกเจาะวิเคราะห์จาก Cryptanalysis อีกด้วย ยิ่งไปกว่านั้นในปัจจุบัน ขั้นตอนวิธี Blowfish นี้ก็ยังเป็นที่นิยมในบรรดาวิธีการเข้ารหัสแบบ Block Cipher เช่นเดียวกับ ขั้นตอนวิธีอื่น ๆ เช่น AES และ Twofish
ต้นกำเนิดของขั้นตอนวิธี Blowfish เกิดขึ้นจากการนำออกมาเผยแพร่ในการแสดงผลงานทางด้านวิทยาการเข้ารหัสลับในงาน First Fast Software Encryption Workshop ที่เมือง Cambridge ประเทศอังกฤษในปี ค.ศ. 1994 และในเดือนเมษายนในปีเดียวกัน Blowfish ก็ได้รับการตีพิมพ์ในวารสารของ Dr. Dobb จนเมื่อ 1 ปีต่อมา Blowfish ก็ได้ปรากฏอีกครั้งในวารสารฉบับเดือนกันยายนของปี 1995 ของ Dr. Dobb
นาย Bruce Schneier ได้ออกแบบขั้นตอนวิธี Blowfish โดยใช้ขั้นตอนวิธีทั่ว ๆ ไปในการ ออกแบบ และ Blowfish นี้ก็ได้เข้ามาแทนที่ขั้นตอนวิธี DES และ IDEA ที่เป็นขั้นตอนวิธีที่ได้รับความนิยมในอดีต ทั้งยังไม่มีปัญหาในการทำงานเหมือนอย่างที่ขั้นตอนวิธีในอดีตประสบกัน จึงทำให้หลาย ๆ หน่วยงานและบริษัททางด้านซอฟต์แวร์ต่าง ๆ หันมาใช้ขั้นตอนวิธี Blowfish กันมากยิ่งขึ้น จากที่เมื่อก่อนนั้นขั้นตอนวิธีในการเข้ารหัสนั้นจะต้องมีการจดลิขสิทธิ์ในการนำมาใช้งาน และเจ้าของผู้ที่จะอนุญาตให้ใช้งานคือหน่วยงานของรัฐบาลเท่านั้น แต่ขั้นตอนวิธี Blowfish นี้ได้เป็นขั้นตอนวิธีตัวแรกที่ได้มีการนำออกมาให้ใช้ได้อย่างเสรี โดยไม่มีลิขสิทธิ์ในการใช้งานใด ๆ ทั้งสิ้น สิ่งนี้เลยเป็นสิ่งที่จุดประกายให้ขั้นตอนวิธี Blowfish ได้เป็นที่นิยมกันอย่างรวดเร็ว และต่อเนื่องจนถึงปัจจุบัน
ขั้นตอนวิธี Blowfish เป็นการใช้คีย์แบบ Variable-Length Key โดยมีขนาดความยาวของคีย์ตั้งแต่ขนาด 32 Bit จนถึง 448 Bit ซึ่งจะทำให้เกิดความยืดหยุ่นในการเลือกใช้คีย์กับการเข้ารหัสแบบ Block Cipher มากยิ่งขึ้นซึ่งจะดีกว่าวิธีการแบบ DES หรือ IDEA ซึ่งมีการ Fixed-Length Key โดยใช้คีย์ขนาด 32 Bit เท่านั้น
นาย Bruce Schneier: ผู้คิดค้นขั้นตอนวิธี Blowfish
ปัจจุบันนาย Bruce Schneier อาศัยอยู่ในเมือง Minneapolis, Minnesota กับภรรยาของเขาคือ นาง Karen Cooper, นาย Bruce Schneier จบการศึกษาระดับปริญญาตรีทางด้านฟิสิกส์จากมหาวิทยาลัยโรเชสเตอร์ (University of Rochester) และจบการศึกษาในระดับปริญญาโททางด้านวิทยาการคอมพิวเตอร์จากมหาวิทยาลัยชาวอเมริกัน (American University) โดยก่อนหน้าที่เขาจะมาเป็นผู้ก่อตั้งสำนักงานเทคโนโลยี Counterpane Internet Security นั้น เข้าได้ทำงานในหน่วยงานกระทรวงกลาโหมสหรัฐอเมริกา (United States Department of Defense) และในหน่วยงานของ Bell Labs มาก่อน
การศึกษาทางด้าน Applied Cryptography เป็นสิ่งที่ได้รับความนิยมและทำให้เขามีชื่อเสียงทางด้านวิทยาการเข้ารหัสลับ หรือ Cryptography เป็นอย่างมาก, Schneier ได้ออกแบบ และร่วมออกแบบในเทคนิควิธีการเข้ารหัสในหลาย ๆ ขั้นตอนวิธีซึ่งได้แก่ Blowfish, Twofish และ MacGuffin ทั้งยังออกแบบเทคนิคการสุ่มและสร้างตัวเลขในการเข้ารหัสแบบ Yarrow และ Fortuna อีกด้วย
ขั้นตอนวิธี Blowfish
Blowfish จะเป็นการเข้ารหัสแบบ 64 Bit Block Cipher โดยข้อมูลในการเข้ารหัสจะถูกแบ่งออกเป็นบล็อก บล็อกละ 64 Bit และใช้คีย์แบบ Variable-Length Key โดยจะมีขนาดตั้งแต่ 32 Bit ไปจนถึง 448 Bit โดยขั้นตอนการทำงานนั้นจะมีการทำเป็นรอบทั้งหมด 16 รอบ ซึ่งเรียกว่าวิธีการแบบ Feistel Network และเลือกใช้คีย์ที่เหมาะสมกับ S-boxes ในการเข้ารหัส โดยจะมีโครงสร้างคล้ายกับการทำงานของขั้นตอนวิธี CAST-128 ที่เป็นแบบ Fixed S-boxes
ตาม Diagram ทางขวามือนั้นจะเป็นการแสดงการทำงานของขั้นตอนวิธี Blowfish ซึ่ง 1 เส้นจะแทนด้วยข้อมูลขนาด 32 Bit ที่เรียกว่า P-entries โดย ขั้นตอนวิธี ในการเลือก Key หรือ Subkey นั้นจะประกอบด้วย 2 ส่วนคือ 18-entry P-array และ 4 ของ 256-entry S-boxes โดยที่ S-boxes นั้นจะเป็นการรับข้อมูลเข้า (Input) ขนาด 8 Bit เข้าไปเพื่อทำงานในกระบวนการต่าง ๆ และจะให้ข้อมูลขนาด 32 Bit ออกมา (Output) โดยในแต่ละ P-array จะนำมาใช้ในแต่ระรอบตั้งแต่ P1 จนถึง P16 และหลังจากที่มีการเสร็จสิ้นการทำงาน 16 รอบ แล้วในแต่ละ 32 Bit ของ Data Block จะถูกทำการ XORed (Exclusive OR) กับ P-array อีก 2 ตัว คือ P17 และ P18
ตาม Diagram ทางขวามือจะเป็นการแสดงการทำงานภายในของฟังก์ชัน F (F-function) ซึ่งปรากฏอยู่จาก Diagram ด้านบน โดยการทำงานของฟังก์ชัน F นั้นจะเริ่มต้นโดยจะแบ่งข้อมูลขนาด 32 Bit เป็น 4 ส่วน ส่วนละ 8 Bit เพื่อเป็น Input ในการเข้าไปทำงานของ 4 S-boxes ที่อยู่ภายในฟังก์ชัน F นั้น และเมื่อทำการผ่าน S-box ไปแล้วจะได้ Output ออกมาเป็นข้อมูลที่มีขนาด 32 Bit ในทุก ๆ S-box โดยจะนำมาทำการบวก แล้วหารเอาเศษด้วย 232 และการ XOR จนได้ข้อมูลสุดท้ายที่มีขนาด 32 Bit เช่นเดิม
ตารางคีย์ของขั้นตอนวิธี Blowfish จะเริ่มทำการกำหนดค่าเป็น Subkey ที่เรียกว่า P-array และ S-box ซึ่งประกอบไปด้วยค่าของตัวเลขฐานสิบหกของค่า Pi ซึ่งเป็นค่าที่ไม่เป็นระเบียบและยากต่อการจัดเรียง โดยที่คีย์ลับนี้จะทำการ XORed กับ P-entries หรือข้อมูลที่เป็น 32 bit ทางซ้ายมือในทุก ๆ รอบตั้งแต่ P1 จนถึง P16 และในทุก ๆ รอบจะมีการ Generate Subkey ขึ้นมาใหม่ทุกครั้ง เมื่อทำการ XORed ในรอบนั้น ๆ แล้วก็จะเข้าสู่การทำงานในฟังก์ชัน F ซึ่งประกอบไปด้วย 4 S-box จากนั้นก็จะทำการ XORed อีกครั้งกับ P-entries หรือ Data Block ที่มีขนาด 32 Bit ที่อยู่ทางฝั่งขวามือ จากนั้นจะมีการสลับข้อมูลโดยที่ 32 Bit P-entries ทางขวามือจะถูกสลับไปทางซ้ายมือ และ 32 Bit P-entries ทางซ้ายมือจะถึงสลับไปทางขวามือ ก็เป็นการสิ้นสุดการทำงานในแต่ละรอบ โดยจะทำงานแบบนี้ไปเรื่อย ๆ จนครบ 16 รอบ และเมื่อครบ 16 รอบแล้วก็จะทำการ XORed อีกครั้งกับ P-array ตัวที่ 17 และ 18 ซึ่งเป็น Subkey 2 ตัวสุดท้าย ก็จะสิ้นสุดขั้นตอนการเข้ารหัส และจะมีขั้นตอนการรวมกันของ 32 Bit Block Cipher ทั้ง 2 ฝั่งเข้าด้วยกันเป็น Cipher text ขนาด 64 Bit เช่นเดิม ซึ่งการเข้ารหัสแบบ Blowfish นี้จะมีการทำงาน (Run) ทั้งหมด 521 ครั้งเพื่อทำการ Generate ค่าของทุก ๆ Subkey ที่เกิดขึ้น ซึ่งจะใช้เนื้อของ CPU ที่มีขนาดเป็น 4 KB ในการ Process เท่านั้นซึ่งถือว่าน้อยมาก
การวิเคราะห์และตรวจสอบขั้นตอนวิธี Blowfish
เมื่อขั้นตอนวิธี Blowfish ซึ่งไม่มีการกำหนดลิขสิทธิ์ใด ๆ เกิดขึ้นมาได้ 1 ปี ก็ได้มีผู้สนับสนุนของวารสาร Dr. Dobb's Journal ที่เป็น Cryptanalysis ได้ให้ข้อมูลเอาไว้ 5 ส่วนด้วยกันโดยทั้ง 5 ส่วนนั้นได้ข้อสรุปออกมาดังนี้คือ
สยามพารากอน
สยามพารากอน (Siam Paragon) เป็นโครงการพัฒนาพื้นที่เชิงพาณิชยกรรมแบบผสมในพื้นที่ย่านสยาม ถนนพระรามที่ 1 ในพื้นที่แขวงปทุมวัน เขตปทุมวัน กรุงเทพมหานคร บริหารงานโดย บริษัท สยามพิวรรธน์ จำกัด ร่วมกับกลุ่มเดอะมอลล์ ในนาม บริษัท สยามพารากอน ดีเวลลอปเม้นท์ จำกัด และ บริษัท สยามพารากอน รีเทล จำกัด โครงการประกอบด้วยศูนย์การค้า โรงแรม และอาคารชุดเพื่อการพักอาศัย โดยเป็นหนึ่งในศูนย์การค้ากลุ่มวันสยาม ถือเป็นศูนย์การค้าที่มีขนาดใหญ่ที่สุดในย่านสยาม และใหญ่เป็นอันดับที่ 4 ของประเทศไทย รองจากเซ็นทรัลเวิลด์ ไอคอนสยาม และเซ็นทรัล เวสต์เกต เน้นความสำคัญกับกลุ่มลูกค้าที่มีกำลังซื้อสูง, กลุ่มนักท่องเที่ยว, กลุ่มลูกค้าต่างชาติ และกลุ่มลูกค้าระดับกลางถึงบนในศูนย์การค้าเดียว อีกทั้งยังเป็นศูนย์การค้าที่เป็นคู่แข่งกับเซ็นทรัลเวิลด์ในย่านราชประสงค์โดยตรง เนื่องจากอยู่บริเวณใกล้เคียงกัน โดยมีวัดปทุมวนารามราชวรวิหารคั่นกลาง
โบลว์ฟิช
การวิเคราะห์และตรวจสอบขั้นตอนวิธี Blowfish
นาย John Kelsey ได้ทำการโจมตีโดยเข้าไปขัดขวางการทำงานในรอบที่ 3 ในการทำงานของ Blowfish แต่ปรากฏว่าไม่สามรถหยุดการทำงานลงได้ การโจมตีในการทำงานของฟังก์ชัน F และการทำงานแบบ Addition mod 232 and XOR ยากต่อการแปรค่าออกไปจากเดิม นาย Vikramjit Singh Chhabra พบว่าการสร้าง Key ของ Blowfish จะใช้เครื่องในการทำงานซึ่งเป็นการทำงานที่มีประสิทธิภาพเป็นอย่างมาก
สยามพารากอน
สยามพารากอนมีลูกค้าชาวไทยประมาณ 60% และชาวต่างชาติ 40% เป็นสถานที่ที่มีผู้แชร์ภาพผ่านอินสตาแกรมมากที่สุดในโลกในปี พ.ศ. 2556 และจากข้อมูลในปี พ.ศ. 2560 มีผู้มาเยี่ยมเยือนศูนย์การค้าเฉลี่ย 80,000-200,000 คน/วัน นักท่องเที่ยวต่างชาติที่มาเยือนอันดับ 1 คือ จีน รองลงมา คือ ญี่ปุ่น, เกาหลีใต้, อินเดีย และมาเลเซีย ตามลำดับ
โบลว์ฟิช
การวิเคราะห์และตรวจสอบขั้นตอนวิธี Blowfish
นาย Serge Vaudenay ได้ตรวจสอบถึงการแปรผันของขั้นตอนวิธี Blowfish โดยใช้ S-boxes ที่ไม่ขึ้นอยู่กับค่า key เพื่อนำมาเป็นตัวแปรผัน ซึ่งค่าความแตกต่างจากการโจมตีสามารถแสดงให้เห็นว่าค่า P-array ที่เป็น 28r+1 จะมีค่าใกล้เคียงกับ ข้อความธรรมดา (โดยที่ r คือจำนวนรอบ) ซึ่งการโจมตีนี้เป็นไปได้ในรอบที่ 8 ของ Blowfish หรือสูงกว่านั้น
สยามพารากอน
จากข้อมูลในปี พ.ศ. 2554 สยามพารากอนใช้ไฟฟ้าราว 123 ล้านหน่วยต่อปี ซึ่งถือว่ามากกว่าจังหวัดแม่ฮ่องสอนในช่วงเวลาเดียวกันซึ่งมีประชากรราว 2.5 แสนคนและใช้ไฟฟ้า 65 ล้านหน่วย
โบลว์ฟิช
การวิเคราะห์และตรวจสอบขั้นตอนวิธี Blowfish
สำหรับค่าคีย์ที่เป็น Weak Key และ Weak S-box จะถูกทำการสร้างขึ้นมาได้โดยการกำหนดเลขคี่เพื่อมาสุ่มตัวเลข 1 ตัวใน 214 ตัว และการโจมตีต้องการเพียง 24r+1 ของ plaintext เพื่อจะทำการหาค่าของ P-array ออกมากได้และทำให้รู้ถึงค่าของ S-box ด้วย เมื่อรู้ค่าของ S-box แล้วก็จะสามารถย้อนรอยไปจนถึงข้อมูลต้นตอได้ และการทำงานโดยการโจมตีแบบนี้สามารถที่จะลดรอบการทำงานลงได้ และก็จะได้ค่าข้อมูลที่เหมือน 16 รอบ
ในปีค.ศ. 2005 นาย Dieter Schmidt ได้ตรวจสอบถึงตารางคีย์ของขั้นตอนวิธี Blowfish และพบว่า Subkeys ที่ใช้ในรอบที่ 3 และ 4 นั้นจะไม่ขึ้นกับ 64 bits แรกของ key เดิม
สยามพารากอน
ประวัติ
สยามพารากอนตั้งอยู่บนถนนพระรามที่ 1 สร้างบนที่ดินส่วนหนึ่งของวังสระปทุม อันเป็นที่ดินพระราชมรดกของราชสกุลมหิดล ที่ได้รับพระราชทานจากพระบาทสมเด็จพระจุลจอมเกล้าเจ้าอยู่หัว สำหรับสร้างวังพระราชทานแก่สมเด็จพระมหิตลาธิเบศร อดุลยเดชวิกรม พระบรมราชชนก แต่เดิมที่ดินส่วนนี้เป็นสวนผลไม้ของ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ต่อมาบริษัท บางกอกอินเตอร์คอนติเนนตอล โฮเต็ลส จำกัด (เปลี่ยนชื่อบริษัทเป็น บริษัท สยามพิวรรธน์ จำกัด เมื่อวันที่ 28 มกราคม พ.ศ. 2546) ได้ขอเช่าที่ดินดังกล่าวจากวังสระปทุมเพื่อก่อสร้างโรงแรมสยามอินเตอร์คอนติเนนตัล ซึ่งถือเป็นโรงแรมแห่งแรกของไทยที่บริหารด้วยเชนโรงแรมจากต่างประเทศ เมื่อโรงแรมดำเนินกิจการมาครบ 30 ปี ครบกำหนดสัญญาเช่าในปี พ.ศ. 2538 และได้รับการขยายอายุสัญญาต่อไปอีก 30 ปี อีกทั้งมีโครงการพัฒนาอสังหาริมทรัพย์ขนาดใหญ่บนพื้นที่เดิมของโรงแรม เพื่อให้เหมาะสมกับมูลค่าของที่ดินที่เพิ่มสูงขึ้น จึงได้รื้อโรงแรมและสิ่งปลูกสร้างลง เพื่อพัฒนาเป็นศูนย์การค้าแห่งใหม่บนพื้นที่ดังกล่าว คือ ศูนย์การค้าสยามพารากอน โดยเป็นการลงทุนร่วมกันระหว่างกลุ่มเดอะมอลล์และสยามพิวรรธน์ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงประกอบพิธีเปิดศูนย์การค้าเมื่อวันที่ 9 ธันวาคม พ.ศ. 2548
โบลว์ฟิช
การทำงานกับ Blowfish
Blowfish เป็นหนึ่งในการเข้ารหัสแบบ Block Cipher ที่ทำงานได้รวดเร็วและปลอดภัยสูง โดยมีการกำหนดค่าของ Subkey ใหม่อยู่ตลอดเวลา และใช้เนื้อที่ในการสร้าง Key ขึ้นมาโดยใช้เนื้อที่ของ CPU เพียง 4 KB เท่านั้นซึ่งน้อยมากเมื่อเทียบกับการเข้ารหัสของขั้นตอนวิธีตัวอื่น ๆ ดังนั้นจึงได้นำมาใช้ในด้านการทำงานของ Application โปรแกรมต่าง ๆ มากมายเช่น การทำ Password-hashing ใน OpenBSD ก็จะใช้ขั้นตอนวิธีของ Blowfish ในการสร้างตาราง Key ขึ้นมาเป็นต้น
ในการเขียนโปรแกรมหรือ Implement โปรแกรมต่าง ๆ นั้นก็จะใช้การทำงานของ Blowfish เข้ามาเกี่ยวข้องอีกด้วยโดยเฉพาะการนำมาใช้กับโปรแกรมที่ใช้ในอุปกรณ์ขนาดเล็กอย่างเช่น PlamOS หรือ เครื่อง PDAs เป็นต้น และยังนำมาใช้ในเครื่องคอมพิวเตอร์แบบ Laptop มากมาย แต่ก็ยังใช้งานไม่ได้กับอุปกรณ์ที่มีขนาดเล็กมาก ๆ ไปกว่านี้ ยกตัวอย่างเช่นบัตร Smartcards เป็นต้น
สยามพารากอน
ประวัติ
ในปี พ.ศ. 2558 สยามพิวรรธน์ได้รวมตัวกับกลุ่มธุรกิจสยามสแควร์ และบริษัท เอ็มบีเค จำกัด (มหาชน) ก่อตั้งสมาคมการค้าพลังสยามขึ้น เพื่อพัฒนาศูนย์การค้าในย่านสยามให้เป็นย่านค้าปลีกระดับโลก สยามพิวรรธน์จึงได้รับงบประมาณจำนวน 300 ล้านบาท เพื่อใช้ในการปรับปรุงพื้นที่ศูนย์อาหารบริเวณชั้น G ฝั่งทิศเหนือ โซน The Gourmet Garden ในสยามพารากอน โดยปรับปรุงแล้วเสร็จในช่วงเดือนพฤศจิกายน พ.ศ. 2559 และตั้งแต่ปี พ.ศ. 2564 สยามพารากอนได้ทยอยปรับปรุงอาคารครั้งใหญ่ โดยมีกำหนดแล้วเสร็จในช่วงกลางปี พ.ศ. 2567
รูปลักษณ์และความรู้สึก
รูปลักษณ์และความรู้สึก (look and feel) ของส่วนต่อประสานกราฟิกกับผู้ใช้ประกอบไปด้วยแง่มุมต่าง ๆ ของรูปแบบของส่วนต่อประสานกราฟิกกับผู้ใช้ ชึ่งรวมไปถึงส่วนประกอบต่าง ๆ เช่น สี รูปร่าง การจัดวาง แบบตัวอักษรและพฤติกรรมของส่วนประกอบที่มีการเปลี่ยนแปลง เช่น ปุ่ม กล่อง เมนู ศัพท์ว่า รูปลักษณ์และความรู้สึก ใช้ทั้งในบริบทเกี่ยวกับซอฟต์แวร์และเว็บไซต์
โบลว์ฟิช
การทำงานกับ Blowfish
Blowfish เป็นขั้นตอนวิธีที่ไม่มีการจดลิขสิทธิ์ใด ๆ ทั้งสิ้น เป็นขั้นตอนวิธีที่มีให้ฟรีและ สามารถหาได้โดยทั่วไป สิ่งนี้เลยเป็นสิ่งที่ทำให้ผู้คนสนใจและหันมาใช้ขั้นตอนวิธี Blowfish กันอย่างแพร่หลายและได้รับความนิยมเป็นอย่างยิ่งในปัจจุบันเพื่อใช้เป็นเทคนิคการเข้ารหัสกับผลิตภัณฑ์ของซอฟต์แวร์ต่าง ๆ นั่นเอง
สยามพารากอน
ห้างสรรพสินค้าพารากอน
ห้างสรรพสินค้าพารากอน (Paragon Department Store) เป็นห้างสรรพสินค้าในอาคารสยามพารากอน บริหารงานโดย บริษัท สยามพารากอน รีเทล จำกัด ซึ่งกลุ่มเดอะมอลล์เป็นผู้ถือหุ้นใหญ่ ภายในประกอบด้วยแผนกและร้านค้าย่อยต่าง ๆ
รูปลักษณ์และความรู้สึก
รูปลักษณ์และความรู้สึกสามารถใช้กับผลิตภัณฑ์อื่น ๆ นอกจากส่วนต่อประสานกราฟิกกับผู้ใช้ของซอฟต์แวร์ สำหรับเอกสารศัพท์ว่า รูปลักษณ์และความรู้สึก สามารถอ้างถึงการจัดเกี่ยวกับกราฟิก (ขนาดเอกสาร สี แบบอักษร) และลีลาการเขียน
สยามพารากอน
ศูนย์การค้าพารากอน
ศูนย์การค้าพารากอน (Paragon Shopping Complex) เป็นศูนย์การค้าในอาคารสยามพารากอน บริหารงานโดย บริษัท สยามพารากอน ดีเวลลอปเม้นท์ จำกัด ซึ่งกลุ่มสยามพิวรรธน์เป็นผู้ถือหุ้นใหญ่ โดยโอบล้อมส่วนของห้างสรรพสินค้าทางทิศเหนือ ตะวันตก และใต้ ในลักษณะคล้ายรูปตัวแอล ภายในพื้นที่ศูนย์การค้า ประกอบด้วยร้านสินค้าลักชูรี ร้านค้าแฟชัน ร้านสินค้าเทคโนโลยี โชว์รูมรถยนต์ ร้านสินค้าเฟอร์นิเจอร์และของตกแต่งบ้าน ร้านอาหาร นอกจากนี้ยังเป็นที่ตั้งของร้านภูฟ้าผสมผสาน ร้านหนังสือคิโนะคูนิยะ สาขาที่สามในประเทศไทยต่อจากเซ็นทรัลเวิลด์ และเอ็มโพเรียม (สาขาเอ็มโพเรียมย้ายไปยังเอ็มควอเทียร์ เมื่อปี พ.ศ. 2558) และสถานออกกำลังกายฟิตเนส เฟิร์ส แพลทินัม ซึ่งสร้างบนพื้นที่เดิมของแคลิฟอร์เนีย ว้าว เอ็กซ์พีเรียนซ์ อีกด้วย
ซูเปอร์มาร์เก็ตและร้านอาหาร
สยามพารากอน เป็นที่ตั้งของซูเปอร์มาร์เก็ต "กูร์เมต์ มาร์เก็ต" แห่งที่สองต่อจากเอ็มโพเรียม นอกจากนี้ยังมีโซนร้านอาหารต่างๆ อาทิ กูร์เมต์ อีทส์, เดอะ กูร์เมต์ การ์เดน, ฟู้ด พาสซาจ ออน โฟร์ธ เป็นต้น และยังมีร้านอาหารต่างๆ กระจายตัวโดยรอบศูนย์การค้า
บางกอก ซี ไลฟ์ โอเชียนเวิลด์
พิพิธภัณฑ์สัตว์น้ำ ซี ไลฟ์ โอเชียน เวิลด์ กรุงเทพ หรือ บางกอก ซี ไลฟ์ โอเชียนเวิลด์ (Sea Life Bangkok Ocean World; ชื่อเดิม: สยามโอเชียนเวิลด์) เป็นพิพิธภัณฑ์สัตว์น้ำในอาคารสยามพารากอน บริหารงานโดย เมอร์ลิน เอ็นเตอร์เทนเมนท์ กรุ๊ป
พารากอน ซีนีเพล็กซ์
พารากอน ซีนีเพล็กซ์ (Paragon Cineplex) เป็นโรงภาพยนตร์ในศูนย์การค้าสยามพารากอน บริหารงานโดย บริษัท สยาม ซีนีเพล็กซ์ จำกัด ในเครือเมเจอร์ ซีนีเพล็กซ์ โดยมีพื้นที่รวม 20,000 ตารางเมตร ออกแบบโดยร็อกเวลล์กรุ๊ป โดยมีโรงภาพยนตร์ย่อยจำนวน 16 โรง ซึ่งทั้งหมดใช้เครื่องฉายระบบเลเซอร์ ในจำนวนนี้มีโรงภาพยนตร์ระบบสกรีนเอ็กซ์, ซัมซุง โอนิกซ์, โฟร์ดีเอกซ์ ระบบละ 1 โรง โดยมีโรงภาพยนตร์สยามภาวลัย เป็นโรงภาพยนตร์ระบบดิจิทัลที่มีขนาดใหญ่ที่สุดในประเทศไทย ความจุ 1,091 ที่นั่ง ใช้เครื่องฉายเลเซอร์จากคริสทีย์ (Christie) เป็นแห่งแรกในประเทศไทย โดยชื่อของโรงภาพยนตร์เป็นชื่อได้รับพระราชทานจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งดำรงพระอิสริยยศเป็น สมเด็จพระเทพรัตนราชสุดา สยามบรมราชกุมารี มีความหมายว่า "ความสว่างเรืองรองแห่งสยาม" นอกจากนี้พารากอน ซีนีเพล็กซ์ ยังเป็นที่ตั้งของโรงภาพยนตร์กรุงศรี ไอแมกซ์ เลเซอร์ ซึ่งเป็นโรงภาพยนตร์ที่บริหารงานโดย บริษัท กรุงเทพไอแมกซ์เธียเตอร์ จำกัด โดยถือเป็นโรงภาพยนตร์ไอแมกซ์ที่มีขนาดใหญ่ที่สุดในประเทศไทย ด้วยความสูง 21 เมตร หรือเทียบเท่าอาคาร 8 ชั้น พร้อมกันนี้ในชั้นเดียวกันยังเป็นที่ตั้งของโถงกิจกรรมอินฟินิซิตี้ฮอลล์ และบลูโอ รึธึ่ม แอนด์ โบว์ล สาขาแรกในประเทศไทย
รอยัลพารากอนฮอลล์
รอยัลพารากอนฮอลล์ (Royal Paragon Hall) เป็นศูนย์แสดงสินค้าและการประชุมในสยามพารากอน บริหารงานโดย บริษัท รอยัล พารากอน เอ็นเตอร์ไพรส์ จำกัด ภายในประกอบด้วยห้องโถงใหญ่ 3 ห้อง (Paragon Hall 1-3) ขนาดตั้งแต่ 2,000 ถึง 2,828 ตารางเมตร โดย Paragon Hall 2-3 สามารถเชื่อมต่อกันเป็นห้องโถงขนาดใหญ่ เพื่อรองรับการจัดคอนเสิร์ตความจุ 5,000 คน หรือ แบบนั่งชมได้ 5,200 คน และห้องประชุมเล็กขนาด 40-300 ตารางเมตร อีก 6 ห้อง (Meeting Room 1-6) รองรับได้ตั้งแต่ 30-120 คนต่อห้อง
สยาม เคมปินสกี กรุงเทพ
โรงแรมสยาม เคมปินสกี กรุงเทพ (Siam Kempinski Bangkok) เป็นโรงแรมและอาคารชุดเพื่อการพักอาศัยในโครงการสยามพารากอน โดยเป็นการร่วมทุนกับเครือโรงแรมและรีสอร์ท เคมปินสกีอาเก ประเทศเยอรมนี ภายในประกอบด้วยห้องพัก ห้องจัดเลี้ยง และร้านอาหาร โดยหนึ่งในนั้นคือร้าน "สระบัว บาย กิน กิน" ซึ่งได้รับดาวมิชลินหนึ่งดวง
พื้นที่ในอดีต
สยามพารากอนเคยเป็นที่ตั้งของ คิดส์ซาเนีย กรุงเทพ (KidZania Bangkok) ศูนย์การเรียนรู้ในรูปแบบเมืองจำลองสำหรับเด็ก ลิขสิทธิ์จากประเทศเม็กซิโก ซึ่งสร้างในพื้นที่ที่เคยวางแผนเป็นโรงละครสยามโอเปร่า คิดส์ซาเนียปิดการให้บริการอย่างกะทันหันตั้งแต่เดือนพฤษภาคม พ.ศ. 2564 โดยที่ผู้บริหารของศูนย์การค้าไม่สามารถติดต่อกับเจ้าของโครงการได้ และพนักงานของคิดส์ซาเนียก็ถูกเลิกจ้างอย่างกะทันหันเช่นกัน อนึ่ง ผลประกอบการในปี พ.ศ. 2561-2562 ของคิดส์ซาเนีย กรุงเทพ ขาดทุนสะสม 68 ล้านบาท
เบรชชา
เบรชชา (Brescia) เป็นเมืองและเทศบาลในแคว้นลอมบาร์เดีย ทางตอนเหนือของประเทศอิตาลี ตั้งอยู่เชิงเขาแอลป์ มีประชากรราว 197,000 คน เป็นเมืองใหญ่เป็นอันดับ 2 ของแคว้นลอมบาร์เดีย รองจากเมืองหลวงของแคว้น เมืองมิลาน เมืองนี้เป็นเมืองโบราณของพวกเคลติก เป็นที่ตั้งของอาณานิคมโรมันเมื่อ 27 ปีก่อนคริสต์ศักราช และหลังจากการปกครองของโรมัน ถูกพวกกอททำลาย ต่อมาตกเป็นของแคว้นลอมบาร์ดีใน ค.ศ. 412 ได้รับอิสระระหว่าง ค.ศ. 936-1426 จนถูกชาวเวนิสเข้ายึดครองในคริสต์ศตวรรษที่ 15 และต่อมาฝรั่งเศสและออสเตรีย เข้ายึดครองตามลำดับ จนกระทั่งได้รวมเข้ากับอิตาลี ในปี ค.ศ. 1860
เคน (นักมวยปล้ำ)
เกลน โทมัส จาคอบส์ (Glenn Thomas Jacobs)  เกิด 26 เมษายน ค.ศ. 1967 เป็นนักมวยปล้ำอาชีพ, นักธุรกิจ, นักแสดง และนักการเมืองชาวอเมริกัน ปัจจุบันเขาเป็นนายกเทศมนตรีเมือง Knox County, Tennessee แห่งพรรค Republican
เขาเคยปล้ำให้สมาคมอิสระในปี 1992 ปล้ำในสมาคม Smoky Mountain Wrestling (SMW) และ United States Wrestling Association (USWA) ก่อนจะมา WWE ในปี 1995
ประวัติ
เขาได้ขึ้นปล้ำครั้งแรกกับ WWF ในนาม ไมค์ อูนาบอมบ์ (Mike Unabomb) ในเทปของรอว์ วันที่ 20 กุมภาพันธ์ 1995 เอาชนะเรโน ริกกินส์ในดาร์กแมตช์ เขาปล้ำเป็นระยะๆ จนถึงเดือนสิงหาคม เขาได้ปรากฏตัวทางโทรทัศน์ครั้งแรกของเขากับสมาคม ในกิมมิคหมอฟัน ในนาม ไอแซก แยนเคม (Isaac Yankem)  ในเดือนกันยายน 1996 เขาได้รับบท "ดีเซล ตัวปลอม" พร้อมกับ ริก บ็อกเนอร์ ที่รับบท "เรเซอร์ รามอน ตัวปลอม" ในศึก Badd Blood: In Your House วันที่ 5 ตุลาคม 1997 เขาเปิดตัวในนามของเคนครั้งแรกมาพร้อมกับพอล แบเรอร์โดยมาในบทน้องชายของดิอันเดอร์เทเกอร์ ที่ใบหน้าเขาเสียโฉมจากการถูกไฟไหม้โดยต้องใส่หน้ากากตลอดเวลาเขาออกมาเพื่อแก้แค้นอันเดอร์เทเกอร์ที่ทำให้ใบหน้าเขาเสียโฉม
ในคิงออฟเดอะริง ปี 1998 เคนได้คว้าแชมป์ WWFสมัยแรกจากสโตน โคลด์ สตีฟ ออสตินใน First Blood match ก่อนเสียแชมป์คืนให้ออสตินในรอว์คืนถัดมา เขายังได้แชมป์แท็กทีม WWFร่วมกับแมนไคด์ 2สมัย ในเรสเซิลเมเนีย ครั้งที่ 17 เคนได้คว้าแชมป์ฮาร์ดคอร์ WWEแบบสามเส้ากับบิ๊กโชว์และเรเวน ในจัดจ์เมนท์เดย์ 2001 ได้ชนะทริปเปิลเอชคว้าแชมป์อินเตอร์คอนติเนนทัลสมัยแรก ทำให้เป็นแชมป์แกรนด์สแลมคนที่3 ของWWE ต่อมาก็ได้คว้าแชมป์แท็กทีมทั้ง WWF และ WCW ร่วมกับอันเดอร์เทเกอร์ ในรอว์ 23 มิถุนายน 2003 ต้องเจอกับทริปเปิลเอชในกติกาว่าถ้าเคนชนะจะได้เป็นแชมป์โลกเฮฟวี่เวทคนใหม่ แต่ถ้าแพ้จะต้องถูกถอดหน้ากาก ผลปรากฏว่าเคนแพ้จึงต้องถอดหน้ากาก ร็อบ แวน แดมพยายามมาห้ามแต่ไม่สำเร็จ และเป็นคนแรกที่ได้เห็นหน้าตาที่แท้จริงของเคน จึงถูกเคนใส่ท่าโชคสแลม ในช่วงต้นปี 2006 ได้คว้าแชมป์โลกแท็กทีมร่วมกับบิ๊กโชว์โดยเอาชนะแลนซ์ เคดและเทรเวอร์ เมอร์ด็อช ก่อนเสียให้สปีริตสควอด จากนั้นก็ได้หักหลังบิ๊กโชว์ทำให้กลายเป็นศัตรูกัน ในเรสเซิลเมเนีย ครั้งที่ 24 เคนได้คว้าแชมป์ ECWโดยชนะชาโว เกร์เรโรในเวลาเพียง 8 วินาที
ในปี 2010 เคนได้เล่นงานนักมวยปล้ำทุกคนเพื่อหาคนที่ทำร้ายอันเดอร์เทเกอร์ ในมันนีอินเดอะแบงก์ (2010)เคนสามารถคว้าแชมป์โลกเฮฟวี่เวทจากเรย์ มิสเตริโอโดยใช้สิทธิ์กระเป๋ามันนีอินเดอะแบงก์ที่ได้มาช่วงต้นรายการ ในซัมเมอร์สแลม (2010)หลังจากที่ป้องกันแชมป์จากเรย์ไว้ได้ เคนจะจับเรย์เข้าไปในโลงศพก็เจออันเดอร์เทเกอร์นอนอยู่ และความจริงก็ปรากฏว่าเคนคือคนที่ทำร้ายอันเดอร์เทเกอร์ และก็กำลังจะเล่นงานเคนด้วยท่าโชคสแลม แต่เคนก็แก้ท่าจับอันเดอร์เทเกอร์ใส่ Tombstone Piledriver ในไนท์ออฟแชมเปียนส์ (2010) เคนต้องป้องกันแชมป์กับอันเดอร์เทเกอร์ แต่เคนก็ป้องกันแชมป์เอาไว้ได้ ต่อมาพอล แบเรอร์ อดีตผู้จัดการของทั้งเคนและอันเดอร์เทเกอร์ได้กลับมาเป็นผู้จัดการของอันเดอร์เทเกอร์ ในเฮลอินเอเซล (2010)เคนสามารถป้องกันแชมป์กับอันเดอร์เทเกอร์ได้ในเฮลอินเอเซล แมตช์จากการช่วยเหลือของแบเรอร์และกลายเป็นผู้จัดการของเคน ในแบรกกิ้ง ไรท์ส (2010)ป้องกันแชมป์กับอันเดอร์เทเกอร์แบบฝังทั้งเป็น(Buried Alive) ใครจับคู่ต่อสู้ลงหลุมและเอาดินกลบได้จะเป็นฝ่ายชนะ และเคนก็ชนะเป็นครั้งที่ 3 ติดต่อกันจากการช่วยเหลือของกลุ่มเดอะเน็กซัส ในเซอร์ไวเวอร์ซีรีส์ (2010)ต้องป้องกันแชมป์กับเอดจ์แต่จบด้วยผลเสมอเคนยังเป็นแชมป์ต่อ ในทีแอลซี (2010)เคนเสียแชมป์ในTLC Match 4 เส้ากับ เอดจ์, เรย์ มิสเตริโอ และอัลเบร์โต เดล รีโอ โดยเอดจ์คว้าแชมป์ได้ ในสแมคดาวน์ มกราคม 2011 เคนได้เจอกับบิ๊กโชว์ แต่กลุ่มเดอะคอร์ก็ออกมาพร้อมกับเก้าอี้ และส่งเก้าอี้ให้เคนตีใส่บิ๊กโชว์ ทำให้บิ๊กโชว์ชนะฟาล์ว ในสแมคดาวน์ต่อมา เคนได้จับคู่กับบิ๊กโชว์ เจอกับเดอะคอร์ (เวด บาร์เร็ตต์ และฮีท สเลเตอร์) แต่อีซีคีล แจ็กสันและจัสติน เกเบรียลมาก่อกวน ทำให้เคนกับบิ๊กโชว์ชนะฟาล์ว ในเรสเซิลเมเนีย ครั้งที่ 27 เคนจับคู่กับบิ๊กโชว์, ซานติโน มาเรลลา และโคฟี คิงส์ตัน เอาชนะเดอะคอร์ไปได้ในแทกทีม 8 คน เคนและบิ๊กโชว์ได้คว้าแชมป์แท็กทีม WWEจากสเลเตอร์และเกเบรียล ก่อนเสียให้เดวิด โอทังกาและไมเคิล แมคกิลลิคัตตี 2สมาชิกจากเดอะนิวเน็กซัส ต่อมาได้ถูกมาร์ก เฮนรีทำร้ายโดยเอาเก้าอี้มาหนีบขาก่อนจะขึ้นเชือกเส้นสองกระโดดลงมาทับใส่เต็มๆขาเคนจนต้องพัก
19 กรกฎาคม 2016 เคนได้ถูกดราฟท์ตัวไปอยู่ค่ายสแมคดาวน์ ในแบ็กแลช (2016)เคนได้ปล้ำกับเบรย์ ไวแอ็ตต์ในแมตช์ไม่มีกฏกติกา หลังจากเบรย์ได้ลอบทำร้ายออร์ตันจนไม่สามารถปล้ำได้ โดยให้เคนปล้ำแทน และเคนเอาชนะไวแอ็ตต์ไปได้จากการช่วยเหลือของออร์ตัน ในสแมคดาวน์ 25 ตุลาคม เคนได้เจอเบรย์ในแมตช์ไม่มีกฏกติกาอีกครั้ง ระหว่างแมตช์ฮาร์เปอร์ได้มาออกมาช่วยไวแอ็ตต์รุมเคน ออร์ตันออกมาทำท่าจะช่วยเคน แต่กลับถูกออร์ตันหักหลังด้วยท่า RKO ทำให้ไวแอ็ตต์เอาชนะไป เคนได้ปล้ำแมตช์สุดท้ายโดยชนะลู้ก ฮาร์เปอร์ในสแมคดาวน์ 29 พฤศจิกายน 2016 ก่อนจะสละเวลาจากการปล้ำเพื่อไปมุ่งเน้นการทำงานนอกวงการ เคนได้กลับมาแบบเซอร์ไพรส์ในรอว์ 16 ตุลาคม 2017 มาช่วยบรอน สโตรว์แมนเอาชนะโรแมน เรนส์ไปได้ในกรงเหล็ก และเคนยังได้ร่วมปล้ำในทีแอลซี (2017)ร่วมทีมเดอะมิซแพ้ให้กับเดอะชีลด์ ในรอยัลรัมเบิล (2018)เคนแพ้ชิงแชมป์ยูนิเวอร์แซล WWEสามเส้ากับบร็อก เลสเนอร์และบรอน สโตรว์แมน คืนต่อมาได้แพ้สโตรว์แมนในแบบแลสแมนสแตนดิ้งก่อนจะหายไปอีกครั้ง เคนกลับมาในรอว์ 19 มีนาคม และมาโชคสแลมใส่จอห์น ซีนาหลังจากที่ซีนาท้าอันเดอร์เทเกอร์ ก่อนจะแพ้ให้ซีนาสัปดาห์ถัดมาในแมตช์ไม่มีการปรับแพ้ฟาล์ว ใน Kickoff เรสเซิลเมเนีย ครั้งที่ 34 เคนได้ร่วมปล้ำ André the Giant Memorial Battle Royal และอยู่จนถึง 4 คนสุดท้ายแต่ก็ไม่ชนะ ก่อนจะหายไปเล่นการเมืองอีกครั้ง
ในสแมคดาวน์ 26 มิถุนายน 2018 เคนได้เซอร์ไพรส์ออกมาช่วยอดีตคู่แท็กทีมเฮลโนอย่างแดเนียล ไบรอัน จากการรุมทำร้ายของแชมป์สแมคดาวน์แท็กทีม WWE เดอะ บลัดเจียน บรอเธอส์ ก่อนที่ผู้จัดการทั่วไปสแมคดาวน์ เพจ จะประกาศให้ทั้งสองทีมเจอกันในเอ็กซ์ตรีมรูลส์ (2018)เพื่อชิงแชมป์แท็กทีมแต่ไม่สำเร็จ ในเดือนสิงหาคม 2018 เคนได้ชนะการเลือกตั้งนายกเทศมนตรีประจำเมือง Knox County ในรัฐ Tennessee โดยจะเริ่มทำหน้าที่ในวันที่ 1 กันยายน 2018 ใน Super Show-Down เคนได้อยู่เวทีให้กับอันเดอร์เทเกอร์ในการเจอกับทริปเปิลเอชที่มีชอว์น ไมเคิลส์อยู่ข้างเวที ผลปรากฏว่าทริปเปิลเอชเป็นฝ่ายชนะ หลังแมตช์ทั้งสี่ชูมือฉลองกันก่อนที่เคนและเทเกอร์จะเล่นงานทริปเปิลเอชกับชอว์นปิดรายการ ใน Crown Jewel เคนจับคู่กับเทเกอร์ในนาม Brothers of Destruction เจอกับทริปเปิลเอชและชอว์นในนาม DX แต่ทีม BOD ก็พ่ายแพ้ ในเดือนกันยายน 2019 เคนได้ปรากฏตัวในรอว์และคว้าแชมป์ 24/7 ในเวลาสั้นๆ ก่อนจะถูก The Fiend Bray Wyatt ใช้ท่า Mandible Claw ก่อนปิดรายการ ใน Survivor Series 2020 เคนได้ปรากฏตัวในงานพิธีอำลาสังเวียนการปล้ำของพี่ชายในบทอย่างดิอันเดอร์เทเกอร์ ในปี 2021 เคนได้รับเสนอชื่อโดยอันเดอร์เทเกอร์ให้เข้าสู่หอเกียรติยศ WWE Hall of Fame
สวนสัตว์อาซาฮียามา เพนกวินจะโบยบิน
สวนสัตว์อาซาฮียามา เพนกวินจะโบยบิน (旭山動物園物語 ペンギンが空をとぶ; Asahiyama Zoo Story: Penguins in the Sky) เป็นภาพยนตร์ญี่ปุ่นที่ฉายใน ค.ศ. 2009
เนื้อเรื่องย่อ
เป็นเรื่องราวในสวนสัตว์อาซาฮิยามะ ซึ่งผู้ดูแลคนใหม่สัตว์คนใหม่ชื่อ โยชิดะ สึโยชิ (รับบทโดย ยาซูฮิ นากามูระ) ซึ่งเข้าสังคมไม่เก่ง ได้เผชิญกับวิกฤติการเงินในช่วงต้นทศวรรษที่ 1990 ส่งผลให้ทางสวนสัตว์เกือบต้องปิดตัวลง แต่จากการชี้นำของผู้จัดการที่มีชื่อว่า ทากิซาวะ คันจิ (รับบทโดย โทชิยูกิ นิชิดะ) เพียงไม่นาน โยชิดะก็ได้หาทางช่วยเหลือสวนสัตว์ที่ประสบปัญหาด้านการเงินแห่งนี้ ด้วยการระดมความคิด อาทิ คำแนะนำจากผู้เชี่ยวชาญด้านพฤติกรรมสัตว์ชนิดต่าง ๆ และการเปิดสวนสัตว์กลางคืนอาซาฮียามาก็เริ่มกลับมามีชื่อเสียงอีกครา
โคซากิ
โคซากิ (神崎町 (Kōzaki-machi)) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 5,884 คน 2471 ครัวเรือน ความหนาแน่น 300 คนต่อตารางกิโลเมตร และมีพื้นที่ทั้งหมด 19.85 km2
ที่มาของชื่อ
ชื่อเมืองโคซากิในภาษาญี่ปุ่นมาจากอักษรคันจิสองตัว ตัวแรก หมายถึง คามิ เป็นคำภาษาญี่ปุ่นเกี่ยวกับเทพเจ้า วิญญาณ หรือพลังธรรมชาติ และตัวที่สอง  หมายถึง "แหลม" หรือ "คาบสมุทรขนาดเล็ก"
ภูมิศาสตร์
โคซากิตั้งอยู่ทางตอนเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 40 กิโลเมตร และห่างจากใจกลางโตเกียวประมาณ 60 ถึง 70 กิโลเมตร เมืองนี้อยู่ริมแม่น้ำโทเนะซึ่งไหลผ่านอยู่ทางทิศเหนือ พื้นที่ทางตอนเหนือตั้งอยู่บนที่ราบลุ่มของแม่น้ำ และทางตอนใต้อยู่บนที่ราบสูงชิโมซะ โคซากิเป็นส่วนหนึ่งของอุทยานธรรมชาติประจำจังหวัดโอโตเนะ
เทศบาลข้างเคียง
จังหวัดชิบะ
จังหวัดอิบารากิ
สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโคซากิค่อนข้างคงที่ตลอด 70 ปีที่ผ่านมา
ประวัติศาสตร์
ในอดีตโคซากิเป็นส่วนหนึ่งของแคว้นชิโมซะ จนกระทั่งมีการก่อตั้งจังหวัดชิบะในช่วงต้นยุคเมจิ (1868–1912) หมู่บ้านโคซากิและโยเนซาวะก่อตั้งขึ้นเมื่อวันที่ 1 เมษายน 1889 อยู่ภายในอำเภอคาโตริ จังหวัดชิบะ โดยเป็นการจัดตั้งใหม่ในระบบเทศบาล หมู่บ้านโคซากิได้รับการยกฐานะเป็นเมืองเมื่อวันที่ 12 มีนาคม 1890 ต่อมาวันที่ 5 มกราคม 1955 หมู่บ้านโยเนซาวะได้ยุบรวมเข้ากับเมืองโคซากิ
การปกครอง
โคซากิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 13 คน เมืองโคซากิ พร้อมทั้งนครคาโตริและเมืองทาโกะ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ
โคซากิเป็นศูนย์กลางการค้าในภูมิภาคร่วมกับมีอุตสาหกรรมเบา จากการสำรวจสำมะโนประชากรปี 2010 มีแรงงานประมาณร้อยละ 28 เดินทางไปทำงานในนครนาริตะ
การศึกษา
โคซากิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง โรงเรียนมัธยมต้น 1 แห่ง และไม่มีโรงเรียนมัธยมปลาย อย่างไรก็ตาม คณะกรรมการการศึกษาประจำจังหวัดชิบะได้เปิดโรงเรียนการศึกษาพิเศษสำหรับผู้พิการ 1 แห่ง
ดินสอ
ดินสอ เป็นอุปกรณ์ในการเขียน หรือสื่อทางศิลปะ มักทำจากเนื้อรงควัตถุแข็งและแคบอยู่ภายในเปลือกที่ปกป้องเนื้อดินสอไม่ให้หักหรือทิ้งรอยไว้บนมือขณะใช้งาน
เนื้อดินสอส่วนมากจะทำจากแกรไฟต์ผสมกับดินเหนียวที่จะทิ้งรอยสีเทาหรือดำไว้และทำให้ลบออกง่าย ดินสอที่ทำจากแกรไฟต์ใช้สำหรับเขียนและวาดเส้น และทำให้เกิดรอยที่ทนทาน แม้ว่ามันจะใช่ยางลบลบออกง่าย แต่ดินสอจะทนต่อความชื้น สารเคมี รังสีอัลตราไวโอเลต และอายุการใช้งาน ดินสอที่เนื้อทำจากวัสดุอื่นนั้นมีใช้กันน้อยกว่า เช่น ดินสอที่ทำจากถ่านไม้ ที่ส่วนมากจิตรกรจะใช้วาดภาพและร่างภาพ ดินสอสีบางครั้งมีไว้สำหรับครูหรือบรรณาธิใช้แก้ไขข้อความ แต่ก็จัดว่าเป็นอุปกรณ์ศิลปะเช่นกัน โดยเฉพาะชนิดที่มีเนื้อทำจากขี้ผึ้งที่จะติดลงบนกระดาษแทนที่จะลบออก ดินสอน้ำมันจะนุ่มกว่า มีเนื้อดินสอทำจากขี้ผึ้งคล้ายสีเทียนที่ทิ้งรอยบนผิวราบเรียบ เช่น กระจก หรือเครื่องลายคราม
เปลือกดินสอโดยทั่วไปทำจากไม้ขนาดบาง ปกติเป็นทรงหกเหลี่ยมด้านเท่าแต่บางครั้งก็เป็นทรงกระบอก พันรอบเนื้อดินสอถาวร เปลือกดินสออาจทำจากวัสดุอื่น เช่น พลาสติก หรือกระดาษ ก็ได้ ในการใช้ดินสอ เปลือกจะต้องถูกสลักหรือปอกออกเพื่อให้ส่วนปลายของดินสอแหลมคม ดินสอกดมีเปลือกที่ละเอียดอ่อนมากกว่าซึ่งช่วยประคองชิ้นส่วนของเนื้อสีให้สามารถขยายหรือหดผ่านปลายแท่งหรือเปลือกดินสอตามที่ต้องการ
ประวัติ
ในสมัยอดีต การเขียนเรื่องต่างๆไม่ว่าจะเป็นแบบแผนทางวัฒนธรรม ตำรา หรือการวาดรูป มนุษย์ในสมัยก่อนใช้อุปกรณ์ที่เป็นแปรงหรือกิ่งไม้เล็กๆ และเหล็กที่มีปลายแหลม นำไปเผาไฟจุ่มลงในน้ำหมึกเพื่อใช้ในการขีดเขียน ( ภาษาโรมันเรียกแปรงหรือเหล็กแหลมนี้ว่า " Pencillus " หรือ " Little tail " ซึ่งต่อมากลายเป็นคำว่า " Pencil " มีความหมายว่า " หางน้อย " ) ส่วน " ปากไก่ หรือ ปากกาขนห่าน " เริ่มมีการประดิษฐ์ขึ้นใช้ในทวีปยุโรปเมื่อศตวรรษที่ 6
การผลิต
ในปัจจุบัน ดินสอผลิตโดยการใส่แกรไฟต์กับผงถ่าน เติมน้ำลงไป ผสมแล้วทำให้เป็นแท่งยาวคล้ายของที่มีลักษณะแหลม เผาในเตาให้แข็ง จากนั้นจุ่มในน้ำมันหรือขี้ผึ้ง เพื่อให้เขียนได้ง่ายขึ้น จากนั้นประกอบเข้ากับไม้ที่เจาะรูไว้ให้เป็นแท่งดินสอ
ดินสอส่วนใหญ่ โดยเฉพาะดินสอที่ใช้ในงานศิลปะ จะระบุความเข้มของดินสอเอาไว้ด้วยตามระบบยุโรป โดยใช้อักษร "H" (hardness - ความแข็ง) "B" (blackness - ความดำ) และ "F" (fine point - เนื้อละเอียด) ดินสอสำหรับศิลปะจะมีความเข้มหลายขนาดให้เลือกใช้ เพื่อให้มีความเข้ม ความสวยงาม และให้ความรู้สึกที่แตกต่างกัน มีตั้งแต่ดินสอที่แข็งและสีอ่อน ไปจนถึงสีเข้มมาก โดยมักเรียงตามลำดับต่อไปนี้
ในปัจจุบันนี้ได้ยกเลิกการใช้สัญลักษณ์ตัวอักษร EB และ EE แต่ถูกแทนที่ด้วย 7B และ 8B โดยEE นั้นย่อมาจาก Extra Extra
อย่างไรก็ตามสัญลักษณ์ตัวอักษร EE ยังคงปรากฏในผลิตภัณฑ์ชื่อ STAEDTLER Mars Lumograph ของ STAEDTLER ในประเทศไทย
นอกจากนี้แล้วยังมีระบบอเมริกันที่ใช้ตัวเลขเพียงอย่างเดียว โดยสามารถเทียบประมาณกับระบบยุโรปได้ดังนี้
* อาจพบความเข้ม 2 4/8, 2.5, 2 5/10 แล้วแต่ชนิด
ดินสอที่เขียนกันโดยทั่วไป มีความเข้มระดับ HB และดินสอสำหรับระบายกระดาษคอมพิวเตอร์ ต้องใช้ความเข้มระดับ 2B ขึ้นไป
รูปร่างของดินสอ
ดินสอส่วนใหญ่จะมีหน้าตัดเป็นรูปหกเหลี่ยม เนื่องจากสามารถจับได้ถนัด สบายมือ และเมื่อกลิ้งจะสามารถหยุดได้ (หากกลมจะมีโอกาสกลิ้งตกโต๊ะไปมากกว่า) ดินสอสำหรับช่างไม้จะเป็นรูปร่างแบน ซึ่งไม่กลิ้งเช่นกัน และสามารถกะระยะของเส้นได้เที่ยงตรงกว่า
กีฬาวอลเลย์บอลในเอเชียนเกมส์ 1994
การแข่งขันวอลเลย์บอลในเอเชียนเกมส์ 1994 จัดขึ้นที่ ฮิโระชิม, ประเทศญี่ปุ่น
ตำนานน้ำท่วมโลก
ตำนาน น้ำท่วมโลกครั้งใหญ่ ที่ทำให้เกิดโดยพระเจ้าหรือเทพเจ้า เพื่อทำลายล้างอารยธรรม โดยเป็นการลงโทษความบาปของมนุษย์ เพื่อเริ่มต้นอารยธรรมใหม่ ๆ ที่ส่งผลมายังปัจจุบัน ซึ่งเกิดขึ้นบริเวณอารยธรรมเมโสโปเตเมีย เป็นประเด็นที่ปรากฏอยู่แพร่หลายในตำนานของวัฒนธรรมต่าง ๆ ทั่วโลก เช่น
ทั้งยังปรากฏร่องรอยใน เพลงกล่อมเด็ก หรือ เพลงปลอบเด็ก ที่มีเนื้อร้องว่า "โยกเยกเอย น้ำท่วมฝ้า กระต่ายลอยคอ หมาหางงอ ขี่คอโยกเยก" ตำนานต่าง ๆ เหล่านี้ เป็นเรื่องที่มนุษย์ทั่วโลกคุ้นเคยที่สุด วัฒนธรรมในโลกนี้ทั้งในอดีตและปัจจุบันจำนวนมาก ต่างมีเรื่องราวบันทึกเกี่ยวกับ "น้ำท่วมโลกครั้งใหญ่" ที่ทำลายล้างอารยธรรมโลกสมัยโบราณจนสิ้น
มิเชล ซัลกาโด
มิเกล อังเฆล "มิเชล" ซัลกาโด เฟร์นันเดซ (Miguel Ángel "Míchel" Salgado Fernández) เป็นอดีตนักเตะทีมชาติสเปน เกิดวันที่ 22 ธันวาคม 1975 เริ่มต้นค้าแข้งกับเซลตาบิโก ก่อนจะย้ายสู่เรอัลมาดริด โดยอยู่กับเรอัลมาดริดตั้งแต่ 1999-2009 ลงเล่น 253 ยิงไป 4 ประตู ก่อนจะย้ายไปร่วมทีมแบล็กเบิร์นโรเวอร์ส และยิงประตูแรกกับต้นสังกัดในเกมส์คาร์ลิงคัพ ที่พบ ปีเตอร์บะระยูไนเต็ด ส่วนในนามทีมชาติสเปน ซัลกาโดลงเล่นไป 53 นัดไม่สามารถทำประตูได้ ประเดิมสนามในนามทีมชาติครั้งแรกในเกมที่พบทีมชาติไซปรัส ซึ่งสเปนแพ้ไป 2-3 ในฟุตบอลยูโร 2000 รอบคัดเลือก
1975
เฮพารินโคแฟกเตอร์ II
เฮพารินโคแฟกเตอร์ II (Heparin cofactor II หรือ HCII) เป็นโปรตีนที่พบในมนุษย์ ถูกถอดรหัสได้จากยีน SERPIND1 บนโครโมโซมคู่ที่ 22 ถูกจัดอยู่มหาวงศ์เซอร์ปิน เคลดดี ลำดับที่ 1 มีฤทธิ์เป็นสารยับยั้งซีรีนโปรตีเอส (serine proteinase inhibitor) ทั้งนี้ HCII เป็นสารตัวกลางที่มีความจำเป็นต่อกระบวนการการจับลิ่มของเลือด โดยจะออกฤทธิ์ยับยั้งแฟกเตอร์ IIa และเป็นโคแฟกเตอร์ต่อเฮพารินและเดอมาแตนซัลเฟต นอกจากนี้ยังสามารถต้านทรอมบินได้เล็กน้อย โดย HCII จะสามารถออกฤทธิ์ยับยั้งการทำงานของทรอมบินได้อย่างรวดเร็วเมื่อมีการแตกออกของเฮพารินจากแมสต์เซลล์หรือมีการฉีกขาดของเดอมาแตนซัลเฟตที่ผนังหลอดเลือด
ยีน SERPIND1 ที่ควบคุมการถอดรหัส HCII นั้น มีส่วนประกอบที่สำคัญเป็น 4 เอ็กซอน และ 5 อินตรอน การวิเคราะห์หลักฐานกายวิภาคเปรียบเทียบพบว่า HCII มีการพัฒนาโครงสร้างมาจากจุดกำเนิดเดียวกันกับแอนติทรอมบินและโปรตีนสมาชิกอื่นในกลุ่มแอลฟา-1 แอนติทริปซิน แต่ทำหน้าที่ต่างกัน (homology) โดยการกลายพันธุ์ของยีนนี้มีความสัมพันธ์กับการเกิดภาวะพร่องเฮพารินโคแฟกเตอร์ II (heparin cofactor II deficiency) ซึ่งจะทำให้มีการสร้างทรอมบินที่มากเกินและเกิดภาวะเลือดแข็งตัวเร็วกว่าปกติได้ (Hypercoagulable state)
วิทยาลัยเซนต์ปีเตอร์ (โอกแลนด์)
วิทยาลัยเซนต์ปีเตอร์ (โอกแลนด์) (St Peter's College, Auckland) เป็นโรงเรียนมัธยมศึกษาคาทอลิกชายตั้งอยู่ในเมืองโอกแลนด์ ประเทศนิวซีแลนด์ และเป็นโรงเรียนมัธยมศึกษาคาทอลิกที่ใหญ่ที่สุดในประเทศนิวซีแลนด์ ก่อตั้งขึ้นในปี ค.ศ. 1939 โดยกลุ่มชาวคริสต์ผู้ที่อุทิศตนเพื่อศาสนา แต่ในปี ค.ศ. 2008 นั้นดำเนินการโดยกลุ่มคณาจารย์ผู้ทรงคุณวุฒิและคุณสมบัติ โรงเรียนนี้มีนักเรียนจากหลายเชื้อชาติด้วยกันรวมเป็นจำนวนสูงสุดถึง 1200 คน ทางด้านหลักสูตรการศึกษา โรงเรียนได้สอนหลักสูตรสำหรับมัธยมศึกษาตอนปลายทั้งสองหลักสูตรคือระบบสำเร็จการศึกษาที่ได้รับใบประกาศนียบัตรตามหลักสูตรแห่งชาติ (NCEA) และระบบการสอบแบบแคมบริดจ์นานาชาติ (CIE) โรงเรียนนี้มีนักเรียนจากนานาประเทศรวมทั้งสิ้นประมาณ 70 ประเทศ ศิษย์เก่าที่มีชื่อเสียงได้แก่ เซอร์ ไมเคิล เฟย์ (นักธุรกิจและผู้ผลิตเรือยอร์ช) และ แซม ฮันต์ (นักกวี)
กราฟิกส์แท็บเล็ต
กราฟิกส์แท็บเล็ต (graphics tablet) หรือ ดิจิไทเซอร์ (digitizer) เป็นอุปกรณ์รับเข้าสำหรับคอมพิวเตอร์ซึ่งช่วยให้บุคคลใช้มือวาดภาพและกราฟิกส์ทำนองเดียวกับใช้ปากกาวาดลงบนกระดาษ ทั้งยังสามารถใช้ยึดเก็บข้อมูล ลงลายมือชื่อ และร่างภาพจากกระดาษซึ่งวางหรือติดไว้บนเครื่องได้ด้วย
อุปกรณ์นี้ประกอบด้วยกระดานที่สามารถใช้แท่ง (stylus) ซึ่งเป็นอุปกรณ์คล้ายปากกาและแนบมาพร้อมกัน วาดหรือร่างภาพลงบนนั้นได้ แต่ภาพจะมิได้ปรากฏบนตัวแท็บเล็ต หากปรากฏบนจอคอมพิวเตอร์ที่เชื่อมกันอยู่
เดร์บิบาเลนเซียโน
เดร์บิบาเลนเซียโน (Derbi valenciano) เป็นชื่อเรียกการแข่งขันฟุตบอลระหว่างสโมสรฟุตบอลบาเลนเซียกับเลบันเต อูเด ทั้งสองสโมสรตั้งอยู่ในเมืองบาเลนเซีย ประเทศสเปน
กราฟิกส์แท็บเล็ต
วิวัฒนาการ
ส่วนกราฟิกส์แท็บเล็ตเครื่องแรกซึ่งมีลักษณะคล้ายคลึงกับแท็บเล็ตปัจจุบันและใช้ผ่านจอคอมพิวเตอร์นั้น คือ สไตเลเตอร์ (Stylator) หรือมักเรียกกันว่า แรนด์แท็บเล็ต (RAND Tablet) และ กราฟิกคอน (Grafacon) โดยย่อมาจาก "กราฟิกคอนเวอร์เตอร์" (Graphic Converter, "ตัวแปลงกราฟิก") ผลิตขึ้นเมื่อ ค.ศ. 1957 และนำออกเผยแพร่เมื่อ ค.ศ. 1964 แรนด์แท็บแล็ตนี้อาศัยสายไฟฟ้าซึ่งอยู่ใต้ผิวกระดานในการแปลงพิกัดแนวนอนแนวดิ่งเป็นสัญญาณแม่เหล็กขนาดเล็ก แล้วปากกาจะรับสัญญาณแม่เหล็กนี้ก่อนถอดรหัสกลับเป็นข้อมูลเชิงพิกัดอีกทอดหนึ่ง